钦定古今图书集成/理学汇编/字学典/第094卷 > 黄伯思东观馀论 > 《总评》
## 钦定古今图书集成/理学汇编/字学典/第094卷 > 黄伯思东观馀论 > 《总评》

章草惟汉、魏、西晋人最妙。至逸少变索靖法，稍以华
胜。世传书，诸葛武侯对蜀昭烈语，及《豹奴》等章帖，皆
逸少书也。萧景乔《出师颂》虽不逮魏、晋人，然高古尚有遗风。自其书中观之，过正隶远矣。隋智永又变此
法，至唐人绝罕为之，近世遂窅然无闻。盖去古既远，
妙指弗传，几至于泯绝邪。然世岂无兹人，顾俗未之
识耳。